Publication: Magyar Közlöny
Issue: MK-2011-37 (Year: 2011, Number: 37)
Era: contemporary
Section: „31. melléklet a 152/2009. (XI. 12.) FVM rendelethez
Paragraph Index: 904

7. A vizsgálat módja 7.1. Az oldat készítése Mérjünk le 26 ±0,002 g cukormintát, mossuk be a teljes mennyiséget kb. 60 cm3 vízzel egy 100 cm3-es mérõlombikba (6.5.). Oldjuk fel körkörös mozgatással, melegítés nélkül. Ha derítés szükséges, adjunk hozzá 0,5 cm3 ólom-acetát reagenst (5.1.). Keverjük az oldatot körkörös mozgatással; mossuk le a lombik falát, amíg a meniszkusz nem lesz kb. 10 mm-rel a kalibrációs jel alatt. Helyezzük a lombikot olyan vízfürdõbe (6.6.), amely 20 ±0,1 °C pontosságú hõmérséklet-szabályozóval rendelkezik és tartsuk ott, míg a cukoroldat hõmérséklete nem állandósul. Szüntessük meg a folyadék felszinén esetleg képzõdõ buborékot egy csepp dietil-éterrel (5.2.). Töltsük fel a jelig vízzel. Dugaszoljuk be, és legalább háromszor felfordítva a lombikot keverjük össze alaposan. Hagyjuk öt percet állni. 7.2. A polarizáció meghatározása A hõmérsékletet az összes következõ mûveletben 20 ±1 °C-on kell tartani. 7.2.1. Végezzük el a mérõkészülék zérus-korrekcióját. 7.2.2. Szûrjük a mintát szûrõpapíron keresztül, a szûrlet elsõ 10 cm3-ét külön felfogva és kiöntve. Gyûjtsük össze a szûrlet következõ 50 cm3-ét. 7.2.3. A polarimétercsövet kétszer mossuk át a vizsgálandó mintaoldattal. (7.2.2.) 7.2.4. Töltsük be óvatosan a vizsgálandó mintaoldatot 20 ±1 °C-on. Távolítsuk el az összes légbuborékot, amikor a fedõüveget a helyére csúsztatjuk. Helyezzük a töltött csövet a készülékbe. 7.2.5. Olvassuk le a forgatást 0,05 °Z vagy 0,02 szögfok pontossággal. Ismételjük meg a leolvasást még négyszer. Vegyük az öt leolvasás átlagát.

Source: https://magyarkozlony.hu/hivatalos-lapok/544d2741340785ae3ac7214d6f8198a531a4d2e3/dokumentumok/57403ed108a7e6980bb4715779d47cc25fda68a4/letoltes